RESOLUCIÓN do 13 de novembro de 2006 pola que se convoca un seminario sobre xestión do estrés policial.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 28/11/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun seminario sobre xestión do estrés policial e que deberá desenvolverse conforme as seguintes bases:
Obxectivos.
-Analizar a problemática provocada pola especifidade do traballo policial nos membros dos corpos de seguridade, fundamentalmente a relacionada coa ansiedade e co estrés como síntomas máis relevantes.
-Coñecer técnicas de control e loita contra o estrés policial que permitan afrontar unha situación deste tipo con garantías de poder superala.
Destinatarios.
O seminario vai dirixido aos membros das forzas e corpos de seguridade e colectivos interesados na súa temática.
Inscrición e admisión.
A inscrición dos participantes será totalmente gratuíta. A admisión realizarase por rigoroso orde de entrada de solicitudes no rexistro do Centro de Estudos Xudiciais e Seguridade Pública de Galicia.
Prazas.
80 prazas.
Solicitudes.
1. O persoal que desexe participar neste seminario deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 7 de decembro de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario realizarase o día 12 de decembro.
O horario será de 9.30 a 14.00 e de 15.30 a 19.00 horas, cunha duración de 8 horas lectivas.
Contido.
1. O traballo policial: factores estresantes e aproximación ás causas da súa aparición.
2. Repercusión da afectación do estrés no desempeño profesional: baixas laborais, absentismo, escasa calidade do traballo e outras problemáticas.
3. Mecanismos para prever a aparición e a incidencia do estrés como factor negativo.
4. Técnicas de control do estrés que permitan afrontar, minimizar e facilitar solucións de loita contra o estrés.
Relación de admitidos.
A relación de admitidos farase pública o día 11 de decembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O seminario desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do seminario entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 13 de novembro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia